Kõik meist - liberaalid, konservatiivid ja teised - kasutavad metafoore moraali käsitlemisel. Erinevus tuleneb sellest, millisele metafoorile antakse prioriteet. Seega ka konservatiivid näevad moraali juures empaatiat ja  hoolitsust, ent nad omistavad neile omadustele vähema tähtsuse kui liberaalid. Tulemuseks on, et hoolitsus ja empaatia hakkavad tähendama sootuks erinevaid asju konservatiividele kui liberaalidele. Konservatismi puhul moraalne hoolitsemine on allutatud moraalsele tugevusele. Seega moraalne hoolitsemine konservatiivi jaoks tähendab hoolitsemist selle eest, et inimene saaks moraalselt tugevaks. Konservatiivide jaoks moraalne empaatia allutatakse moraalsele tugevusele, mis omakorda postuleerib primaarse hea-kuri  eristamise. See eristamine ei võimalda konservatiividel kogeda empaatiat inimestega, keda nad peavad kurjaks, ja siit tulenevalt empaatia saab empaatiaks nende inimeste suhtes, kellega sul on ühised väärtused. Nõnda, seal kus liberaalidel on empaatiat isegi kurjategijate suhtes (ja seega kaitsevad nende õigusi ja on surmanuhtluse vastu), konservatiivid taotlevad surmanuhtlust.